|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

A **afasia** é un trastorno da linguaxe, consistente na deterioración da linguaxe despois de ter sido adquirida de xeito normal e sen déficit intelectual correlativo. O termo *afasia* foi acuñado en 1864 polo médico francés Armand Trousseau.

Causas
------

As causas principais son:

* tumores
* enfermidades infecciosas (como a meninxite);
* enfermidades dexenerativas (como a esclerose múltiple);
* accidentes con traumatismo cranial;
* tensión metabólica (intoxicacións);

A dificultade da linguaxe máis común dos afásicos é a incapacidade para falar correctamente por problemas de decodificación, memoria e de sintaxe. Debido a que os afásicos frústranse con facilidade, é destacábel o papel da relaxación, o xogo, a pantomima e das actividades interesantes para o suxeito, xunto co adestramento auditivo intenso.

Tipos
-----

Afasia de Broca ou afasia motorapor lesión na área de Broca, que se pode tamén estender ao córtex frontal adxacente. Vese afectada principalmente a emisión verbal, que fica moitas veces reducida a unha palabra ou algunhas expresións estereotipadas. A linguaxe espontánea é sempre pobre e asume un estilo "telegráfico": substantivos ou formas nominais do verbo (o chamado agramatismo). A perturbación afecta á realización das sílabas fónicas, sen realmente afectar o sistema fonolóxico. Pertúrbase tamén a escrita (agrafía). Non se ven afectadas, porén, a recepción dos signos verbais, a comprensión ou a lectura.
Afasia de Wernicke ou afasia sensorialpor lesións na área de Wernicke (rexión temporal). A fala é fluída, mais resulta difícil de comprender debido a que se deforman as palabras (parafasia literaria), substitúense os termos esperados por outros (parafasia verbal) e prodúcense iteracións (perseveración). O mesmo acontece na escrita (paragrafía) e na lectura en voz alta (paralexia). Vense afectadas a comprensión oral e escrita. Distínguense tres tipos de afasias sensoriais, posibelmente relacionadas con áreas distintas da zona de Wernicke:
* unha con xordeira verbal,
* outra con incomprensión verbal,
* outra dominada pola desorganización da atención.

Afasia de conduciónpor lesións do fascículo arqueado (xunción paríeto-temporal posterior). Consiste nunha perturbación da repetición das palabras e frases e por unha linguaxe espontánea, perturbada por "engavetamentos" (*telescopages* en francés) de palabras e por autocorreccións. O mesmo que na afasia de Broca, a comprensión non se ve afectada.
Afasia global transitoriacando se interrompe temporalmente o rego sanguíneo na arteria cerebral media.

Notas
-----

1. ↑  Carme Junqué, Olga Bruna e Maria Mataró *Neuropsicología del lenguaje: funcionamiento normal y patológico*. Elsevier España, 2004, páxina 55

Véxase tamén
------------

### Outros artigos

* Afasia evolutiva


Trastornos da linguaxe| trazo | articular | fala | ortofonía | voz | comprender | escrita | sintaxe | oralidade | lectura | lexemas | ortografía | movemento | entoación |
| --- | --- | --- | --- | --- | --- | --- | --- | --- | --- | --- | --- | --- | --- |
| ausencia | - | afasia e afasia evolutiva | - | afonía | agnosia | agrafía | agramatismo | alalia | alexia | anomia | - | apraxia | - |
| dificultade | disartria | disfasia | disfemia | disfonía | - | disgrafía | - | dislalia | dislexia | - | disortografía | dispraxia | disprosodia |
| erro | - | parafasia | - | - | - | paragrafía | - | - | paralexia | - | - | - | - |
| **Outros**: esquizofasia, coprolalia, ecolalia, paralalia |

|  |  |
| --- | --- |
| Control de autoridades | 
* Wd: Q2836
* BNCF: 26525
* BNF: 12648875b
* BRE: 1840514
* EBID: ID
* GEC: 0075343
* GND: 4002416-7
* JSTOR: aphasia
* LCCN: sh85005950
* NDL: 00571290
* PSH: 12878

 |

|  |  |
| --- | --- |
| Identificadores | 
* DiseasesDB: 4024
* DOID: DOID:0060046
* eMedicine: 1135944
* HPO: HP:0002357
* ICD-9: 315.31
* ICD-10: F80.0
* MedlinePlus: 003204
* MeSH: D001037
* MeSH: C10.597.606.150.500.800.100
* NCIt: C34393
* UMLS: C0973461

 |